Die Lebombo-broodboom (Encephalartos lebomboensis) is 'n spesie van die genus Encephalartos. Daar is twee populasies: die een is by Mananga in Mpumalanga en die ander by Piet Retief in die boonste gedeelte van die Pongolavallei. Die plant groei vinnig en word tot 4 m hoog. Dit groei in goedgedreineerde grond, verkies sonlig en gedeeltelike skadu areas. Die boom is eenslagtig: manlike en vroulike plante is afsonderlike eksemplare. Sedert 1996 is die spesie verdeel en Encephalartos senticosus word as 'n aparte spesie beskou. Die plant se nasionale nommer is 14.8. In Engels staan die broodboom as die Lebombo cycad bekend. Alfabetiese lys van Suid-Afrikaanse bome http://pza.sanbi.org/encephalartos-paucidentatus https://www.treetags.co.za/national-list-of-indigenous-trees/ http://pza.sanbi.org/encephalartos-lebomboensis http://redlist.sanbi.org/species.php?species=823-27